राम गोपाल वर्मा ने रिलीज किया भारत की पहली मार्शल आर्ट्स फिल्म का ट्रेलर तो अमिताभ बच्चन बोले- हमेशा की तरह रामू...  
राम गोपाल वर्मा की फिल्म का ट्रेलर हुआ रिलीज
मार्शल आर्ट्स पर आधारित है फिल्म
अमिताभ बच्चन ने यूं किया ट्वीट
राम गोपाल वर्मा (Ram Gopal Verma) की मार्शल आर्ट्स फिल्म 'एंटर द गर्ल ड्रैगन (Enter The Girl Dragon)' का ट्रेलर रिलीज हो गया है, और फिल्म का ट्रेलर बहुत ही जबरदस्त है.  फिल्म में पूजा भालेकर जबरदस्त एक्शन करती नजर आ रही हैं, और फिल्म में ब्रूस ली फैन बनी हैं. राम गोपाल वर्मा की इस एक्शन फिल्म का ट्रेलर कल रिलीज हुआ है. फिल्म को लेकर बॉलीवुड के शहंशाह अमिताभ बच्चन (Amitabh Bachchan) ने भी ट्वीट किया है. अमिताभ बच्चन ने राम गोपाल वर्मा की फिल्म 'एंटर द गर्ल ड्रैगन' के ट्रेलर की तारीफ की है, और राम गोपाल वर्मा (RGV) को लेकर अमिताभ बच्चन (Amitabh Bachchan) का यह ट्वीट खूब पढ़ा जा रहा है. 

T 3563 - Ram Gopal Varma's .. SARKAAAAR 's .. new film new film ENTER THE GIRL DRAGON India's first martial arts film ...An Indo chinese co production https://t.co/Al7dTiZvXE
as always Ramu my good wishes ..

अमिताभ बच्चन (Amitabh Bachchan) ने राम गोपाल वर्मा (Ram Gopal Verma) की मार्शल आर्ट्स फिल्म 'एंटर द गर्ल ड्रैगन (Enter The Girl Dragon)' के ट्रेलर के लिंक को शेयर करते हुए लिखा हैः 'राम गोपाल वर्मी की नई फिल्म एंटर द गर्ल ड्रैगन, भारत की पहली मार्शल आर्ट्स फिल्म है...यह भारत और चीन के को-प्रोडक्शन में तैयार हो रही है...हमेशा की तरह रामू शुभकामनाएं...' अमिताभ बच्चन राम गोपाल वर्मा के साथ कई फिल्में कर चुके हैं, और उनकी 'सरकार' फिल्म को खूब पसंद किया गया था. 

राम गोपाल वर्मा (Ram Gopal Verma) ने 'एंटर द गर्ल ड्रैगन (Enter The Girl Dragon)' फिल्म का ट्रेलर अपने ट्विटर एकाउंट से शेयर किया था, और लिखा थाः 'एंटर द गर्ल ड्रैगन ब्रूस ली गर्ल, उसके प्रेमी और ब्रूस ली के बीच लव ट्राएंगल है.'

The film #EnterTheGirlDragon is a love triangle between the #BruceLeeGirl
@poojabhalekarofficial ,@parthsuri2050 and BRUCE LEE https://t.co/JLKCMiajg1
फिल्म का ट्रेलर भी बहुत जबरदस्त है, जिसमें पूजा भालेकर बहुत ही कमाल के स्टंट और एक्शन करती नजर आ रही हैं. पूजा फिल्म में साड़ी पहनकर फ्लाइंग किक करती भी दिख रही हैं, और फिल्म को भारत की पहली मार्शल आर्ट्स फिल्म बताया जा रहा है. फिल्म के एक्शन भरे स्टंट को खूब पसंद किया जा रहा है.